บอร์ด AQ ไฟเขียวเพิ่มทุน PP จำนวน 4 พันล้านหุ้น
บอร์ด AQ ไฟเขียวเพิ่มทุนจำนวน 7,099,259,797 หุ้น โดยแบ่งเป็น RO ไม่เกิน 3,000,000,000 หุ้น และแบ่งเป็นเพิ่มทุน PP จำนวนไม่เกิน 4,000,000,000 หุ้น และเพื่อรองรับการปรับสิทธิเพิ่มตาม AQ-W2 ไม่เกิน 99,259,797 หุ้น
21 เม.ย. 2558

บริษัท เอคิว เอสเตท จำกัด (มหาชน) หรือ AQ ระบุว่า ที่ประชุมคณะกรรมการบริษัทพิจารณามีมติอนุมัติให้มีการจัดสรรหุ้นสามัญเพิ่มทุนของบริษัท จำนวน 7,099,259,797 หุ้น มีมูลค่าหุ้นละ 0.50 บาทเสนอให้ที่ประชุมพิจารณา และอนุมัติการจัดสรรหุ้นสามัญเพิ่มทุนของบริษัทดังนี้
(1)    จัดสรรหุ้นสามัญเพิ่มทุนแบบมอบอำนาจทั่วไป (General Mandate) จำนวนไม่เกิน 3,000,000,000 หุ้น มูลค่าที่ตราไว้หุ้นละ 0.50 บาท เพื่อเสนอขายให้แก่ผู้ถือหุ้นเดิมตามสัดส่วน (Rights Issue)
(2)    จัดสรรหุ้นสามัญเพิ่มทุนจำนวนไม่เกิน 99,259,797 หุ้น มูลค่าที่ตราไว้หุ้นละ 0.50 บาท เพื่อรองรับการปรับสิทธิเพิ่มตามใบสำคัญแสดงสิทธิที่จะซื้อหุ้นสามัญของบริษัท(AQ-W2) จำนวน 25,772,487หุ้น และเพิ่มทุนสำหรับรองรับการใช้สิทธิตามใบสำคัญแสดงสิทธิ (AQ-W3) เพิ่มเติมเนื่องจากมีการปรับสิทธิจำนวน 73,487,310 หุ้น
(3)    จัดสรรหุ้นสามัญเพิ่มทุน จำนวนไม่เกิน 4,000,000,000 หุ้น มูลค่าที่ตราไว้หุ้นละ 0.50 บาททั้งจำนวนหรือแต่บางส่วนในคราวเดียวกันหรือต่างคราวกันให้แก่นักลงทุนโดยเฉพาะเจาะจง และ/หรือนักลงทุนประเภทสถาบัน (นักลงทุน) ซึ่งเป็นบุคคลในวงจำกัด (Private Placement)ตามประกาศคณะกรรมการกำกับตลาดทุนที่ ทจ. 28/2551 เรื่องการขออนุญาตและการอนุญาตให้เสนอขายหุ้นที่ออกใหม่ ลงวันที่ 15 ธันวาคม 2551ในราคาเสนอขายไม่ต่ำกว่าร้อยละ 90 ของราคาตลาด แต่ราคาที่เสนอขายจะต้องไม่ต่ำกว่า 0.50 บาทตามระเบียบตลาดหลักทรัพย์
โดย “ราคาตลาด” ให้คำนวณจากราคาถั่วเฉลี่ยถ่วงน้ำหนักของหุ้นบริษัท เอคิวเอสเตท จำกัด(มหาชน) ในตลาดหลักทรัพย์แห่งประเทศไทยอย่างน้อย 7 วันแต่ไม่เกิน 15วันทำการติดต่อกันก่อนวันแรกที่มีมติเสนอขายต่อผู้ลงทุน ทั้งนี้ ให้คณะกรรมการบริษัทหรือบุคคลที่ได้รับมอบหมายจากคณะกรรการบริษัทเป็นผู้มีอำนาจพิจารณาจัดสรรหุ้นสามัญเพิ่มทุนดังกล่าวและกำหนดระยะเวลาการเสนอขาย เงื่อนไข และรายละเอียดอื่น ๆที่เกี่ยวข้องกับการจัดสรรหุ้นสามัญเพิ่มทุนดังกล่าวให้แก่นักลงทุน
อนึ่งนักลงทุนที่ได้รับการจัดสรรหุ้นสามัญเพิ่มทุนจะต้องไม่เป็นบุคคลที่เกี่ยวโยงกันตามประกาศคณะกรรมการตลาดหลักทรัพย์แห่งประเทศไทยเรื่องการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกันพ.ศ.2546และ/หรือประกาศคณะกรรมการกำกับตลาดทุนเกี่ยวกับหลักเกณฑ์ในการทำรายการที่เกี่ยวโยงกันเงินเพิ่มทุนจำนวนนี้เพื่อสำรองเมื่อมีการขยายกิจการในอนาคต
โดยบริษัทจะได้ไม่ต้องเชิญประชุมผู้ถือหุ้นทำการอนุมัติในครั้งต่อไปและสามารถทำให้บริษัทดำเนินธุรกิจไปได้อย่างต่อเนื่อง ทั้งนี้การจัดสรรหุ้นสามัญเพิ่มทุนให้แก่นักลงทุนเฉพาะเจาะจงและ/หรือนักลงทุนประเภทสถาบัน(นักลงทุน)ซึ่งเป็นบุคคลในวงจำกัด(Private Placement)จำนวน 4,000 ล้านหุ้นดังกล่าวข้างต้นจะไม่มีนักลงทุนรายใดซึ่งรวมถึงบุคคลที่เกี่ยวข้องได้รับการจัดสรรจนถึงเกณฑ์ที่ทำให้นักลงทุนหรือกลุ่มนักลงทุนที่ได้รับการจัดสรรแบบเฉพาะเจาะจงต้องทำคำเสนอซื้อหลักทรัพย์ของบริษัทฯ(Tender offer)